Author: Ana

NOME:
_____________________________________

NORABOA!
Fuches seleccionado/a para ser Compositor/a da túa Compañía de ópera.
O propósito deste caderno é o de axudarche no teu traballo como compositor/a. Este libro ofrece suxestións de cómo facer o teu traballo. Serás a persoa que mellor xulgue se realmente estás facendo o teu traballo ben.
Para ter éxito neste traballo, necesitarás pensar por ti mesmo e crear solución aos problemas que aparezan. Non aceptes a primeira solución que apareza para cada problema. Busca a mellor solución.
Boa sorte!
ÍNDICE
NOME DO TRABALLO-DESCRICIÓN
COUSAS QUE DEBES SABER ANTES DE EMPEZAR
PALABRAS IMPORTANTES QUE DEBES SABER
ELEMENTOS MUSICAIS :Pezas do crebacabezas
TAREFAS ANTES DA FUNCIÓN
RECORDAR E ESCRIBIR A MÚSICA E LETRAS
FUNDAMENTOS RÍTMICOS, MELODÍA, APOIO MUSICAL
ACOMPAÑAMENTO
TAREFAS DURANTE A REPRESENTACIÓN
TAREFAS DURANTE O DESMONTAXE
APOIO MUSICAL

Compositor /a

Compositor /a

Compositor /a

NOME DO TRABALLO: COMPOSITOR/A
OBXECTIVOS DO TRABALLO: Compoñer a música orixinal baseada en personaxes, letra e situación dramática dados polos escritores.
DESCRICIÓN: os compositores traballan para levar a cabo os momentos dramáticos do texto, aumentar emocións e anticipar o argumento con música. Tamén expresan o carácter dos personaxes a través da melodía, ritmo, harmonía … Deben estar absolutamente familiarizados co texto e os personaxes.
Os compositores son responsables diante do Director artístico e o Director de Produción.

Compositor /a

COUSAS QUE DEBES SABER ANTES DE EMPEZAR
O teu traballo como Compositor é o de crear uns cementos musicais sobre os que se baseará a obra. Co teu traballo, terás que transformar o texto nunha ópera.
Unha ópera non se define cun estilo musical concreto. É unha peza que combina diálogo, letras e música para transmitir un estado emocional concreto e un sentido dramático.
O proceso de composición non comeza despois de que o texto sexa escrito, senón mentres o texto se está a escribir. Cando os escritores empecen a desenvolver as súas ideas, os Compositores podedes usar esas ideas e convertelas en música. Os personaxes expresaranse tanto con calidades musicais como con palabras.
Necesitarás un caderno, un lapis ou boli e este caderniño para cada reunión. Tamén pode ser moi útil unha carpeta para organizar o traballo e laver un control dos borradores previos.
Non tires nada! Cando acabedes de crear toda a música, teredes que entregarlle ao Equipo de Documentación copias de todos os borradores.
PALABRAS IMPORTANTES QUE DEBES SABER
Característica: Rasco único dunha persoa.
Ensaio xeral: Ensaio final antes da estrea, con vestiario, maquillaxe, escenografía, luces e música.
Texto: texto escrito dunha peza dramática.
Solo: música escrita para unha voz ou instrumento.
Desmontaxe: limpeza e organización dos obxectos e lugares despois da última representación da ópera.
Subtexto: Os pensamentos que o personaxe non conta.
Tema: A idea na que se basa a ópera.
Trío: Música escrita para tres voces ou instrumentos.
Interludio: Música instrumental escoitada dentro ou entre actos ou escenas dunha ópera. Tamén se define como entreactos.
Conxunto: Nome dado a un grupo musical que toca ou canta conxuntamente.
Apoio musical: acompañamento musical para texto falado e acción teatral.
Tesitura vocal: A distancia entre a nota máis grave e a máis aguda que se consideren apropiadas para un personaxe concreto.
ELEMENTOS MUSICAIS:Pezas do Crebacabezas
A música crease a partir de distintos elementos. Cada un deles pode ser un punto de partida para desenvolver unha composición. Estes elementos son o teu vocabulario co que poderás discutir e compoñer música. Co teu profesor, define os seguintes termos de xeito sinxelo.
Altura
Melodía
Tempo
Ritmo
Timbre
Dinámicas
Armonía
Forma
Articulación
Faille unha demostración práctica a todos os teus compañeiros, deses elementos con voces, instrumentos ou obxectos que atopes. Despois intenta facer a demostración con dous á vez, logo con tres.
Sabías que calquera canción que poidas escoitar ten eses nove elementos musicais?
TAREFAS ANTES DA REPRESENTACIÓN
Tarefa 1
Usando obxectos que atopes pola casa crea unha composición musical con principio, metade e final. Incorpora o que acabas de aprender sobre os elementos da música. Interpreta esta composición diante dos teus compañeiros compositores na seguinte reunión.
Recordar a Música que escribes
Un xeito de recordar a música que escribes é gravala mentres estás compoñendo.
Outra forma é escribila (con notas)
Para ser compositor non é necesario que sepas escribir partituras. Unha escritura musical pode ser calquera cousa que che axude a recordar o que escribiches. Experimenta na clase novas formas de escribir as pezas da tarefa 1.
Desenvolvendo Motivos Musicais
Un motivo é unha melodía curta ou idea musical que representa un elemento dramático. Pode usarse como punto de partida para desenvolver unha canción ou acompañamento.
Unha vez que os escritores desenvolvan o tema e a tese da vosa ópera, podes crear un motivo musical que exprese o tema.
Tema
Pensa na música do teu programa favorito de televisión:
Hai algunha melodía ou idea musical que se repite moito?
Que che transmite esa música sobre a atmosfera do programa?
Como te fai sentir esa melodía ou idea musical?
Suxire comedia, traxedia, perigo, suspense…? Como?
Agora crea un motivo musical que exprese o tema da vosa ópera.
Personaxes
Cando os escritores empecen a desenvolver os personaxes do texto, tamén os compositores poden facer un desenvolvemento musical deles.
Pensa nun programa de Tv, películas, debuxos animados que teñas visto nos que os personaxes se representan con motivos musicais.
Como te fai sentir ese motivo?
En que momentos se repite ese motivo?
Aparece ese motivo cando o personaxe non está?
Levoute a música a pensar que algo ía suceder? Que?
Agora crea motivos musicais para cada personaxe da ópera. Intenta incorporar os rascos do personaxe no motivo.
Escribir unha canción
Tarefa 2
Desenvolve ideas musicais baseadas nas túas actividades cotiás (lavar os dentes, ir nun bus, comer…)
Logo altera a música para expresar a mesma acción cun subtexto diferente. (Lavar os dentes cando estás enfadado, conducir ti mesmo o autobús, comendo cando estás entusiasmado) comparte esa música co grupo.
Preparación de letras
A composición comeza cun intercambio de opinións sobre as letras. Unha vez teñas un entendemento claro delas (o seu significado, forma, atmosfera…) chegarás a un entendemento máis claro do tipo de música que tés que compoñer.
Pregúntate o seguinte:
Cal é o tema desa letra?
Que personaxes cantan esa canción?
Cal é o subtexto?
Cal é a atmosfera o estado de ánimo?
Cales son as palabras máis importantes?
As palabras suxiren o ritmo?
Hai unha forma na letra?
Fundamentos Rítmicos
As palabras faladas teñen un ritmo e unha melodía natural. Repite a letra para ti mesmo ou cos teus compañeiros ata que oias o seu patrón natural. Escribe o ritmo de xeito que poidas gravalo.
Melodía
Cando digas a letra de xeito rítmico, escoita os niveis de altura da túa voz. Ten coidado coas palabras acentuadas, xa que normalmente son a nota máis alta dunha melodía. Ten en conta o personaxe o motivo temático que previamente creaches e valora se podes incorporalo á música. Cando emerxa a melodía, grávaa e escríbea como poidas.
Cando os escritores che dean o texto completo, léeo e atopa os lugares que ofrezan momentos musicais para cada unha das seguintes pezas:
Solo
Pequeño conxunto (dúo/trío)
Conxunto grande
Acompañamento
Apoio musical
A música usase tanto para anticipar a acción como para facer unha transición dramática entre escenas.
Cando compoñas algún apoio musical, considera o uso de temas musicais de outros movementos da obra para proporcionar continuidade ou revelar significados ocultos.
Acompañamento
A melodía que canta un personaxe representa só parte de cómo se sente. O acompañamento pode levar emocións ou pensamentos agachados, proporcionar unha atmosfera, ou elevar a intensidade do momento. Un acompañamento interesante normalmente interactúa coa melodía mediante o contraste cun ritmo diferente, harmonía, articulación Isto chámase contrapunto.
Intenta tocar o acompañamento con diferentes instrumentos y obxectos que atopes. Como cambia un instrumento a atmosfera de la música?
TAREFAS DURANTE A REPRESENTACIÓN
Os compositores axudarán a tocar a música e acompañan aos cantantes en escena. Poden tocar un teclado, instrumentos construidos manualmente ou tradicionais, ou incluso obxectos que atopen. Como orquestra deberás proporcionar un acompañamento firme e seguro que lles permita aos intérpretes traballar de xeito cómodo, seguro e efectivo.
É importante que a orquestra non chame a atención durante a representación. Non se debe falar nin realizar movementos innecesarios durante a representación.
TAREFAS DURANTE A DESMONTAXE
Reenche o inventario de instrumentos musicais e dállo ao Director de Produción. Recolle os instrumentos musicais e devolve ao seu dono aqueles que foron prestados. Podes axudar aos RRPP a revisar que todo quede limpo e ordenado.
Tamén podes preguntar ao Director de Produción se podes axudar a outros departamentos.

Compositor /a

Compositor /a

Compositor /a

Compositor /a

Compositor /a

Compositor /a

Compositor /a

Compositor /a

#